

РЕПУБЛИКА СРБИЈА

ГРАД НИШ

ГРАДСКА УПРАВА ЗА ФИНАНСИЈЕ

БРОЈ:

ДАТУМ: 2023.године

И З В Е Ш Т А Ј

са Јавне расправе о Нацрту Одлуке о изменама Одлуке о буџету Града Ниша за 2023. годину

        На основу Закључка Градског већа о спровођењу јавне расправе о Нацрту Одлуке о изменама Одлуке о буџету Града Ниша за 2023. годину, број: 1078-1/2023 од 14.06.2023. године, одржана је Јавна расправа.

Јавна расправа је одржана у складу са објављеним позивом у периоду од 14.06.2023. година

од 17,00 часова до 16.06.2023.године до 14,00 часова.

 Позив за учешће у јавној расправи упућен је : грађанима, представницима медија, представницима удружења, представницима градских општина и представницима Града, који су могли да учествују слањем предлога на мејл адресу UF.Info@gu.ni.rs, или непосредно у писаном облику на шалтеру Градске управе за финансије, Ниш, улица Николе Пашића бр.24.

Предлоге, примедбе и сугестије на интернет адресу Градске управе за финансије доставили су следећи предлагачи:

1. Маја Стевановић грађанин , обратила се предлогом да се увећају финансијска средства за одржавање О.Ш. Вожд Карађорђе .

Одговор надлежне Управе за друштвене делатности : у финансијском плану за 2023. годину у области образовања , а конкретно за О.Ш. Вожд Карађорђе опредељена је маса средстава за одржавање зграда и опреме у износу од 680.000,00 динара што је више у односу на средства из 2022.године , која су износила 290.000,00 динара .

1. Српски покрет Двери обратио се предлогом да се определе буџетска средства за унапређење стања у породилишту .

говор надлежне Управе за друштвене делатности : „На основу члана 13. Закона о здравственој заштити („Сл.гласник РС“25/2019) јединица локалне самоуправе обезбеђује средства за вршење оснивачких права над установама чији је оснивач. Клиника за гинекологију и акушерство је саставни део Универзитетског клиничког центра у Нишу чији је оснивач Република Србија“. Град Ниш нема законског основа за издвајање средстава у буџету, за предложену намену.

1. Славица Бабић грађанин, обратила се предлогом да се не умањује износ за исхрану деце у продуженом боравку .

Одговор надлежне Управе за друштвене делатности : планирани износ од 26.000.000, 00 динара за бесплатну ужину основношколског узраста је довољан. Сва деца која остварују право на бесплатну ужину неће бити ускраћена, имајући у виду реализацију ове позиције за текућу буџетску годину.

1. Анђела Миљковић грађанин , обратила се предлогом да се увећају средства за незапослене породиље.

Одговор надлежне Управе за друштвене делатности : планирани износ од 28.000.000,00 динара за незапослене породиље покрива потребе свих незапослених породиља које стичу право на ова давања из буџета Града Ниша, имајућу у виду реализацију ове позиције за текућу буџетску годину.

1. Цветко Нинић грађанин , обратио се предлогом да се увећају средства за бесплатне уџбенике деце родитеља инвалида.

Одговор надлежне Управе за друштвене делатности : планирани износ за бесплатне уџбенике деце родитеља инвалида који стичу право на ова давања из буџета Града Ниша је обезбеђен на бази процењених потреба и захтева родитеља и документације коју достављају родитељи. Имајући у виду наведено нико неће бити ускраћен.

1. Јелена Милошевић народна посланица ССП , са предлогом да се у ребаланс буџета уврсте бесплатни уџбеници за све ученике основних школа на територији Града Ниша.

Одговор надлежне Управе за друштвене делатности : тренутно не постоји модел по коме би Град Ниш могао да задовољи потребе свих школа као ни правниосновза реализацију оваквог предлога јер, постоји велики број различитих издавача уџбеника. Одлуком о финансијској подршци породици са децом на територији Града Ниша („Службени лист Града Ниша", бр. 47/19- пречишћен текст, 17/20, 35/21 и 139/22) предвиђено је право на помоћ за набавку уџбеника за децу основношколског и средњошколског узраста чији су родитељи или један од родитеља особе са инвалидитетом.Право на помоћ за набавку уџбеника за децу основношколског и средњошколског узраста која похађају школе на територији града Ниша, имају родитељи те деце у случају када један или оба родитеља имају I или II степен телесног оштећења или остварују право на накнаду за туђу негу и помоћ. Право се остварује на основу захтева родитеља и документације о испуњености услова за остваривање права.

Право се може остварити једном за једну школску годину.

 На сва питања и предлоге одговорила је надлежна Градска управа за друштвене делатности.

 Јавна расправа је завршена у 14:00 часова.

 Начелница

 Градске управе за финансије

 Нина Илић